《别毛姬黄陈相宜》
清代·马之鹏

薄游至西江，东南逢二妙。本是同门友，同心复同调。

乐奏金玉声，情深知仁乐。清风披素襟，明月朗馀照。

已见投胶漆，无庸判纻缟。胡然忽分张，殊方理征棹。

越俗敛文华，楚风戒轻剽。安驱赴中和，研精归道要。

江湖暂分流，终焉合廊庙。矢心展大猷，毋为恋蓬藋。

作者简介：马之鹏，字文渊，蒲圻人。康熙乙丑进士，官户科给事中。